fi fi fi fi en en fi fi fi fi fi de fi fi fi fi fi fi fi fi nl fi fi fi de fi fi vo fi fi fi fi fi fi et fi fi fi fi fi da fi fi fi fi fi fi fi fi fi fi fi da fi fi fi fi fi fi fi fi fi fi fi fi da fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi da en fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi de fi fi fi fi fi fi fi fi fi fi fi fi en en fi es en fi en en
Mihin panostan ja missä pihistän?
Blogeissa on kiertänyt postausaihe, jossa bloggaajat kertovat taloudestaan asioita, joihin he panostavat ja joissa he pihistävät. Jotkut ovat keskittäneet tämän lähinnä koskevan vaatteita, tekstiilejä tai kosmetiikkaa, mutta itse ajattelin katsoa tätä aihetta laajemmin eri elämänosa-alueilta.
Olen joskus myös ajatellut, että onko mun järkeä edes pitää blogia tai kuvata asukuvia, kun ostan suurimman osan vaatteista kirpputorilta tai en muutenkaan kovin usein osta itselleni mitään uutta. Usein esimerkiksi muotiblogin ylläpitämiseen tarvitsee niitä uusia juuri pinnalla olevia vaatteita. Vaikka ostaisin jotain uutena, niin odotan yleensä sitä että se tulisi tarjoukseen. Miksi ostaa normaalihintaisena jos tietää, että se tulee hetken päästä tarjoukseen? Esimerkiksi sesonkivaatteissa, elektroniikassa ja kodinkoneissa tarjoukset ovat yleisiä. Mutta sitten olen ajatellut, että no minä olen minä, en pidä erityisemmin kuluttamisesta ja mietin ostokseni aina hyvin tarkkaan. En elä mitään hohdokasta bloggaajaelämää vaan olen ihan tavallinen nuori nainen, vaimo ja kahden lapsen äiti. Ehkä sellaiseen on helpompi samaistua, joka elää ihan tavallisen oloista elämää. En tiedä. Toivon ainakin, etten ole kannustamassa ketään mihinkään älyttömään kulutukseen, sillä sitä en itsekään tee.
Postauksen kuvat on ottanut Noora
Ennen lapsia värjäsin hiukset aina kotona ja usein leikkasin latvojakin vaan kotona. Mitä sitä turhia maksamaan parturikäynnistä, kun sen voi tehdä kotonakin. Nojoo tiedän, ettei jälki tietenkään ole sama kuin jos ammattilaisella kävisi, mutta mulle se kelpasi. Lasten saamisen jälkeen olen kuitenkin halunnut ottaa sen oman hemmotteluhetken siellä kampaamossa. Tällä hetkellä mulla on hiusten vaalennusprojekti menossa, mutta pikku hiljaa, pikku hiljaa.
Ruoka on sellainen asia, josta olen päättänyt, etten ikinä pihistä. Toki katselen tarjoukset ja pidän järjen päässä, eikä meillä muutenkaan syödä mitään kalliita paistipihvejä vaan ihan perusruokaa. Mutta ruokaa ostaessa en halua pihistellä, sillä ruoka on yksi hyvinvoinnin perusta. Ulkona emme käy myöskään syömässä kovin usein.
Erityisesti elektroniikassa ja kodinkoneissa olen huomannut, että halvin ei tosiaankaan ole paras. Minä haluan, että esimerkiksi astianpesukone kestää monta vuotta joten siksi panostan yleensä myös rahallisesti näihin hankintoihin. Toki tarjoukset hyödyntäen. Juuri ostimme nimittäin uuden pyykinpesukoneen hyvästä tarjouksesta!
Panostan myös paljon isompiin hankintoihin, joita vauvat ja lapset tarvitsevat. Haluan, että lastentarvikkeet olisivat pitkäikäisiä ja kestäisivät enemmänkin kuin vain sen yhden lapsen. Turvallisuudesta en tingi joten olemme laittaneet paljon rahaa esimerkiksi lasten turvaistuimiin. Meiltä löytyy myös kaksin kappalein Stokken Trip Trap syöttötuoleja, koska ne ovat pitkäikäisiä ja kestäviä. Toisen tosin olemme ostaneet käytettynä joten kaiken ei todellakaan tarvitse olla uutta.
Meillä on kaksi autoa ja ykkösautolla ajetaan pidemmät matkat ja se on myös mun käytössä päivisin, kun liikun lasten kanssa. Ostimme viime syksynä uuden auton, joka on paljon uudempi kuin mitä meidän edellinen ykkösauto. Kyllä sen huomaa myös sen ominaisuuksista. Tykkään erityisesti peruutustutkasta ja edessä olevasta etäisyystutkasta, kun farmariautosta on kyse. Kun kyydittää jotain niinkin arvokasta kuin omia lapsia, niin sitä haluaa autoon panostaa erityisesti.
Löytyy niin henkivakuutusta kuin lapsille omat vakuutukset, kotivakuutus, autovakuutus, vakuutus vakavan sairauden varalle jne. Joskus sitä miettii, että hirveästi niihinkin menee rahaa, mutta toisaalta jos jotain käykin, niin on ne hyvä olla olemassa!
Lähes kaikki muut omat vaatteet ostan kirpputoreilta, mutta esimerkiksi farkut ja takit ostan lähes aina uutena kaupasta. Joskus käy hyvä tuuri ja kirpputoriltakin löytää lähes käyttämättömiä takkeja, mutta jos tarvitsen uuden kevättakin, niin kyllä mä sen kaupasta lähden useinmiten ostamaan. Ennen löysin kengät aina kirpputorilta ja mulla oli tyyliin vaan muutamat kengät kaikille neljälle vuodenajalle. Nykyään olen ostanut kenkiä enemmän uutena ja löytyy vähän enemmän kuin vaan ne yhdet kesäkengät ja yhdet talvikengät.
En ole ikinä ollut kosmetiikan perään erityisesti. Mulla on meikkipussissa ainoastaan ne meikit, mitä käytän. Multa ei löydy kolmea erilaista ripsiväriä tai meikkivoidetta vaan aina jos mun meikkivoide tai puuteri loppuu, niin ostan vasta sitten uuden. Ja yleensä sitä samaa hyväksi todettua merkkiä ja yleensä jotain ihan perus merkkiä kuten Loreal, Lumene, Maybelline, Nyx yms. Ja kiitos Konmarin, multa ei enää löydy myöskään vessan kaapista älyttömiä määriä erilaisia purkkeja tai muita puoliksi käytettyjä kauneustuotteita.
Mulle tärkeää on se, että huonekalu näyttää mun tyyliseltä, eikä merkillä ole väliä. En olisi valmis maksamaan hirveitä summia huonekaluista, koska ne on kuitenkin erityisesti lapsiperheessä kuluvia asioita. Siksi kotimme melkein kaikki huonekalut on ostettu Ikeasta, koska ne nyt vaan sattuu olemaan suht edullisia, kauniita ja hyvälaatuisia myös.
Lastenvaatteet ostan suurimmaksi osaksi käytettynä kirpputorilta. Mä en ole hullaantunut Gugguu -merkkiin tai muihin sellaisiin. En voisi ikinä ostaa vauvalle jotain housuja esimerkiksi 30 eurolla, vaikka se pysyisikin kuinka hyvänä tahansa sen pari kuukautta, kun se on käytössä. Ihan hyvin voin ostaa kirpputorilta H&m:n housut kahdella eurolla, käyttää niitä sen pari kuukautta ja laittaa housut itse kirpputorille myyntiin sen jälkeen. Myös suurimman osan lasten leluista olen ostanut kirpputorilta. Lahjaksi saatamme ostaa uusia leluja tai muuten vaan alennuksesta, mutta jos kirpputorilta löytyy jotain kivaa, niin saatan ostaa esimerkiksi jotain Brion junaradan osia tai Dubloihin rakennusalustoja. Tosin leluista oon oppinut jo tunnistamaan sen, onko ne kestäviä vai ei. Jotain muovihärpäkkeitä en välttämättä osta, mutta puulelut ovat kestäviä. Myöskään kaikki pattereilla toimivat äänilelut eivät välttämättä ole kestäviä vaan ne yleensä on suunniteltu niin, että sieltä lähtee joku johto irti, joka pitäisi kolvata takaisin paikoilleen. Joten pihistän sekä panostan!
Mä en ole ikinä oikein välittänyt mistään erityisestä tekstiilimerkistä tai astiastoista. Meidän kotoa ei löydy Vallilaa tai Iittalaa paitsi ihan muutamia juttuja, mitä on lahjaksi tullut. Mulle tärkeää on, että pyyhkeet ovat samaa sävyä tai astiat sarjaa, mutta muuten ei ole ollut väliä. Meiltä löytyy esimerkiksi 7 vuotta vanhat Ikean lautaset ja nyt ne alkaa olla aika naarmuiset ja olen ajatellut hankkivani tai pyytäväni lahjaksi seuraavaksi esimerkiksi Iittalan teema -sarjaa olevat astiat. En tiedä ovatko ne yhtään laadukkaammat, mutta haluaisin koko astiaston olevan samaa sarjaa ja Iittalan teema -sarja on tarpeeksi yksinkertainen ja kaunis. Joten pihistän mutta tulevaisuudessa saatan jopa vähän panostaakin! Verhot ja lakanat ostan edelleen Ikeasta, H&m:ltä, marketeista tai jopa kirpputorilta jos löytyy jotkut kivat.
Mainitsin jo tuolla ylempänä ne vaatteet, joita en osta käytettynä, mutta harvemmin tulee itselle ostettua vaatteita uutena. Kierrän viikottain kirpputoreja, niin sieltä joskus tarttuu mukaan jotain kivaa, mutta harvemmin edes tarvitsen mitään uusia vaatteita. Nykyään ostan vain tarpeeseen. Jos ihan tavallisesta kaupasta löytyy joku kiva paita ja oon sata varma, että se on mieleinen, niin sitten saatan ostaa uutenakin. Niin ja tietenkin alusvaatteet, sukat, topit ja asusteet ostan uutena, mutta nekin on jostain ihan perus vaateketjuista.
Mihin te panostatte ja missä taas säästätte?
ps. Suomen voimistelutuotteen arvonnan voittaja on arvottu ja häneen on otettu yhteyttä sähköpostilla!
Category: asut, lifestyle, muoti, oma elämä
Bloggaajien miitti Tampereella 17.3
keskiviikko 28. maaliskuuta 2018
Olimme suunnitelleet muiden bloggaajien kanssa WhatsApp -ryhmässä tapaamista Tampereelle maaliskuulle ja olin niin innoissani! Viime syksynä suunnittelimme samalla porukalla miittiä, mutta meitä oli silloin paljon vähemmän. Tästä pääset siitä reissusta tehtyyn postaukseen. Tällä kertaa meitä oli tulossa sinne jopa 16 bloggaajaa ympäri Suomen!
Puolen päivän aikoihin lähti juna täältä Seinäjoelta Tampereelle. Onneksi ei ole kuin tunnin junamatka. Heti asemalle päästyäni kuulutettiin, että mun juna olisi aikataulusta ainakin 20min myöhässä joten se vähän ärsytti. Junamatka meni kuitenkin nopeasti kännykkää selaillen ja pian jo olinkin kävelemässä Tampereen katuja Sokoksen yläkertaan, jossa muita bloggaajia jo oli. Otin evääksi sämpylää ja kaakaon, koska seuraava ruokailu olisi vasta neljän aikaan. Juttelimme kaikkeen blogiin liittyvistä asioista ja oikeastaan vähän kaikesta maan ja taivaan väliltä.
Kahvittelun jälkeen suuntasimme ylläri kuvaamaan. Kuinka vaikeeta olikaan valita asu, jossa olisi lämmin ja mukava olla, mutta joka ei olisi näkynyt vielä täällä blogin puolella! Mutta onnistuin, eikä tullut edes kylmä - paitsi kuvattaessa hiukan. Oli se varmasti näky, kun 16 bloggaajaa jakaantuu Tampereen torille ja jokaisesta otetaan asukuvia vuorotellen. Aina yhtä hauskaa on myös se, kuinka paljon katseita ihmisiltä saa. Musta otti kuvat ihana Noora, mutta nämä kuvat julkaisen vasta myöhemmin täällä blogin puolella. Pyydettiin vielä yhtä ohikulkevaa naista ottamaan meistä yhteiskuva ja se oli hauskaa. Harmi vaan, että kolme bloggaajaa liittyi vasta myöhemmin joukkoon, niin heitä ei kuvassa ollut.
Me olimme varanneet pöydän Sitko -nimisestä pitseriasta ja saimmekin sieltä tosi mukavan yksityisen tilan meidän isolle porukalle. Tykkäsin erityisen paljon heidän tunnelmallisesta sisustuksestaan ja ei pizzassakaan mitään valittamista ollut. Yllätyin positiiviesti, sillä jos pitää valita niin otan yleensä aina tyyliin hampurilaisen tai kebabin enkä koskaan pizzaa. Mutta ruoka oli hyvää ja sitä oli riittävästi. Hauskaa oli se, ettei kukaan huokaillut tai ollut tympääntynyt siitä, että ensin kameroilla ja kännyköillä otettiin kuvia ja videoita blogia ja somea varten ennen kuin aloitettiin syömään. Hei, mut tärkeimmät jutut ensin, haha. Syömisen lomassa esittelimme lyhyesti itsemme ja sitten keskustelin lähimpien tyttöjen kanssa. Harmitti kovasti, koska meitä oli niin paljon ja istuin toisessa päässä pöytää, niin en pystynyt keskustelemaan toisessa päässä olevien tyttöjen kanssa ollenkaan, mutta sellaista se vähän on isommalla porukalla.
Kuudeksi me olimme varanneet pöydän Cafe Europasta, jossa saimme yhteistyön merkeissä maistella heidän juuri saamiaan uusia viinimakuja. Itse kun en alkoholia juo ollenkaan, niin sain alkoholittoman drinkin ja se kyllä oli hyvää ja näytti myös hyvältä! Osa tytöistä jatkoi vielä iltaa, mutta itse lähdin ennen kahdeksaa suunnistamaan takaisin juna-asemalle ja Timo olikin lasten kanssa vastassa ja sain kyydin kotiin.
Oli kyllä ihan älyttömän mukava päivä ja olemme jo suunnitelleet seuraavaa pidempää miittiä kesäksi, mutta siihen on vähän tullut mutkia matkaan, mutta toivottavasti saamme sen onnistumaan. On niin hienoa, kun on saanut näin aikuisiällä vielä tutustua bloggaamisen kautta näinkin ihaniin uusiin ihmisiin. Se on kyllä tosi arvokasta.♥
Tässä vielä kaikkien mukana olleiden blogityttöjen blogit (nimeä klikkaamalla pääset blogiin):
Sara V, Mette L, Une petite life, Emmikristiinan, NooraMaijaKatariina, Piia Kristiina, Noorantala, Aino-Kaisa R, Maija Viola, Janina K, Jeannays, JennyJanette, Enkeleitahiuksissani, Linpa & Helmihytti
Category: lifestyle, oma elämä, tapahtumat
Throwback style - Maaliskuu
keskiviikko 21. maaliskuuta 2018
Nyt olisi taas maaliskuun asukuvien aika menneiltä vuosilta tähän päivään. Ihan älytöntä kuinka vuodet menee eteenpäin ja oma tyylikin on muuttunut huomattavasti tässä vuosien varrella. Tässä näätte siis asuja vuodesta 2011 tähän vuoteen. Ainoastaan vuonna 2016 en ollut ottanut maaliskuussa asukuvia, mutta eiköhän tässäkin ole kuvamateriaalia ihan tarpeeksi.
2011 (vas.). Tämä kuva on otettu mun bloggaamisen alkutaipaleella ja joo hienosti likaisen peilin kautta. Tuosta tunikasta tykkäsin ihan hirveästi! Se siis on yhtenäinen vaate ja tuo raitapaita kuulu siihen. Löysin sen kirpputorilta tyyliin parilla eurolla ja paljon sitä pidinkin. Vaikka monien mielestä legginsit eivät ole millään lailla muodikkaat, niin mun tyyliin ne on pitkän aikaa kuuluneet. En tosin ikinä pitäisi niitä housuina vaan nimenomaan erilaisten tunikoiden tai pidempien paitojen kanssa. Pukisin tämän asun edelleenkin päälle. Harmi vaan, että tuota tunikaa en enää omista.
2012. Tämäkin kuva on ihan järkky! Tyyliin salamalla otettu keltaisessa valaistuksessa meidän keittiössä, mutta joo. Tuo tunika oli myös yks mun lemppareista ja jos oikein muistan niin se oli ostettu Kappahl:in lastenosastolta. Siinä oli huppu, jossa oli myös paljetteja. Koska oli maaliskuu, niin oon lisännyt pitkähihaisen mustan paidan sen alle, mutta ei lainkaan huono yhdistelmä. Kengistä en tykkää ja legginsit vaihtaisin toisenlaisiin, mutta muuten kyllä ihan jees asu.
2013 (vas.). Ja sama tyyli jatkuu. Nykyään en enää käytä niin paljon tunikoita tai pitkiä neuleita, kun on tosi vaikea löytää mun vartalolle sopivia. Mut onhan ne rentoja ja kivoja legginsien kanssa esimerkiksi töissä. Tuossa neuleessa tykkäsin erityisesti noista etutaskuista! Kengät laittaisin ehdottomasti vaihtoon tässä asussa.
2015. Tää nyt ei menny ihan aikajärjestyksessä, kun 2014 vuoden kuva tulee vasta näiden jälkeen, mutta älkää antako sen häiritä. Mä en oikein tiedä mitä tästä asusta tai kuvasta pitäisi sanoa, koska jotenkin nään tästäkin kuvasta, että mulla ei oo yhtään hyvä olla kropassani ja noissa vaatteissa! Näissä kuvissa olen synnyttänyt esikoiseni 3kk sitten niin se vaikuttaa edelleen asiaan. Itse asu on ihan kiva, mutta tuo kauluspaita ei ehkä kuitenkaan ollut mun tyyliä, vaikka parilla eurolla sen kirppikseltä löysinkin. Kengät on kivat ja tykkään edelleen tuon tyylisistä kengistä.
2014. Tästä asusta tykkään paljon ja katsokaa kuinka vuonna 2014 on ollut kevät jo pitkällä, eikä lunta enää missään! Ainakin täällä Seinäjoella on tällä hetkellä vielä ihan täys talvi menossa ja lunta joka puolella... Oon legginsit osannut vaihtaa sukkahousuihin ja ne toimii mun mielestä tässä. Neuletakin vaihtaisin ehkä vähän neutraalimpaan väriin, mutta toimiihan se noinkin. Pukisin vielä päälleni tämän asun. Harmi, että mekko on jäänyt ajat sitten jo mulle pieneksi ja olen myynyt sen eteenpäin. Pitäis vissiin ostaa enemmän tämän tyylisiä mekkoja!
2017. Tämä asu löytyy multa edelleen kokonaisuudessaan, mutta punaisen paidan olen laittanut kirpputorikasaan. Punainen paita ei ollutkaan mun juttuni, vaikka näissä kuvissa se ihan kivalta näyttääkin. Tästä asusta en vaihtaisi mitään ja voisin pukea päälleni uudestaan.
2018. Sitten uusimmat kuvat, jotka on otettu meidän blogimiitistä Tampereelta viime lauantaina. Päätin valita tällä kertaa melkein täysin sinisen asun ja mun mielestä se näytti kivalta. Näitä kuvia te näätte lisää sitten vähän myöhemmin!
Mitä mieltä te olitte postauksesta? Oma lempiasu oli varmaankin tuo vuoden 2014 mekkoasu. Onko teillä lempparia?
Category: asut, muoti, päivän asu, TB style
Sisustukseen sopivat treenivälineet + arvonta
torstai 15. maaliskuuta 2018
Postaus on toteutettu yhteistyössä Suomen voimistelutuotteen ja KidSpotin kanssa.
Mulla on erityisesti lasten saamisen jälkeen liikunta ollut vaihtelevasti arjessa mukana. Mulla on ollut rankat raskausajat pahoinvoinnin vuoksi (erityisesti toisen lapsen raskaus) joten liikunta ei ole ollut ensimmäisenä mielessä, kun hyvä että pysyin edes pystyssä. Synnytyksien jälkeen taas täytyy lähteä ihan nollasta ja pikku hiljaa lisätä liikuntaa arkeen kaiken muun lomassa.
Mä oon joskus ennen lapsia kokeillut ryhmäliikuntatunteja ja kuntosaliakin, mutta ne ei ollut vaan mun juttuni. Mun juttu on enemmänkin kävely luonnossa musiikkia kuunnellen sekä kotitreenaus erilaisten kännykkäsovellusten avulla. Lapset pitävät arjessa kiireisenä joten treeninkin olisi hyvä tapahtua siinä arjen pyörittämisen lomassa. Multa löytyy kotoa ennestään kuminauha sekä kahvakuula ja nyt sain vielä yhteistyössä Suomen voimistelutuotteelta voimistelurenkaat ja leuanvetotangon.
Suomen voimistelutuote on nimensä mukaisesti kotimainen yritys, joka on perustettu vuonna 2011. He valmistavat voimistelutuotteita koko perheelle ja valikoimissa onkin niin puolapuita, voimistelurenkaita kuin kiipeilyköysiä ja voimisteluliinoja. Kotimaisuuden lisäksi he kiinnittävät huomiota tuotteiden pitkäikäisyyteen sekä turvallisuuteen. Suomen voimistelutuotteet valmistetaan Lempäälässä.
Voimistelurenkaat sain valkoisena aikuisten koossa ja valkoisilla hihnoilla (max 300kg) ja vitsit nuo on kyllä niin upeat! Täytyy sanoa, että tämä kokonaisuus sopii kyllä osaksi meidän muutenkin vaaleaa sisustusta. Renkaat ovat virallista Olympia kokoa ja ne eroaa lasten voimistelurenkaista halkaisijaltaan. Lasten voimistelurenkaat ovat halkaisijaltaan vähän pienempiä, ettei alle 5-vuotiaan pää mahdu renkaan välistä. Nämä mun aikuisten kokoa olevat sopivat kuitenkin yli 5-vuotiaille ja oon mä meidän 3-vuotiaan niissä antanut valvotusti roikkua.
Meillä on lapsena ollut voimistelurenkaat katossa roikkumassa ja tykkäsin niistä kyllä ja lisäksi koulussa oon aina tykännyt mennä istumaan liikuntasalin voimistelurenkaisiin ja keinua niillä ja temppuilla muutenkin. Silti siitä on jo hetki aikaa, niin piti oikein googletella erilaisia liikkeitä ja tajusin, kuinka monipuolinen treeniväline renkaat oikeasti ovatkin.
Suomen voimistelutuotteelta löytyy myös kattokannakkeet, joilla voimistelurenkaat saa kiinnitettyä kätevästi kattoon. Harmi, ettei meidän rivitaloasunnon katossa ole tällaista mahdollisuutta, mutta kiinnitimme ne leuanvetotankoon ja sekin onnistui hyvin. Ainoastaan se harmittaa, että renkaat täytyy pitää pois silloin kun niitä ei käytä, koska ne kolisee ikävästi ja saattaa jäädä oven väliin, kun lapset paiskoo ovea. Mutta nuo hihnat on kyllä niin kätevät, ettei siinä kauaa mene, niin renkaat ovat jo käyttövalmiit!
Puinen leuanvetotanko valkoisena sulautuu myös muuhun sisustukseen, eikä edes pistä silmään. Kiinnitimme sen lastenhuoneen ovenkarmeihin ja siinä se saa ollakin. Jospa samalla, kun lapsien leikkejä katsoo, niin tulisi vedettyä muutama leuka. Tai ainakin harjoiteltua leuanvetoa. Tangon voi halutessaan ottaa näppärästi pois vain nostamalla sitä ilman, että tarvitsee irrottaa karmikannakkeita.
Tulevaisuudessa olisi hienoa jos meillä olisi omakotitalo, jossa renkaat voisi laittaa katosta roikkumaan ja kieltämättä haaveilen myös puolapuista. Siinä ois lasten niin helppo kiipeillä ihan luvan kanssa!
Nyt sitten olisi arvonnan vuoro! Saan tähän yhteistyöhön liittyen ilahduttaa teitä arvonnalla ja teillä on mahdollisuus voittaa joko valkoinen leuanvetotanko tai valkoiset aikuisten kokoa olevat voimistelurenkaat valkoisilla hihnoilla. Joten säännöt ovat yksinkertaiset:
1. Kerro kommentissasi haluaisitko voittaa leuanvetotangon vai valkoiset voimistelurenkaat valkoisilla hihnoilla?
2. Lisää vielä kommenttiin sähköposti, niin saan voittajan tavoitettua mahdollisimman pian.
3. Yhden lisäarvan saat jos seuraat blogiani jossakin näistä: Facebook, Instagram (@jennislullaby), Blogger, Bloglovin, Blogit.fi. Muistathan mainita lisäarvasta kommentissasi!
4. Arvontaan voi osallistua 15.3-25.3 klo.23.59 asti.
5. Onnea arvontaan!♥Arvonta on päättynyt!
Category: koti, lifestyle, liikunta, oma elämä, sisustus, yhteistyö
sunnuntai 11. maaliskuuta 2018
Hei pitkästä aikaa! Tähän tuliki vähän pidempi blogitauko, kuin mitä ajattelin. Tässä välissä ollaan myyty meidän vanha tietokoneen näyttö, oltu jonkun aikaa ilman näyttöä ja nyt meillä on kokonaan uusi näyttö. Tällä on kyllä ihan mukava tehdä blogijuttuja ja ainakin värit näyttää paremmalta ja oikeanlaiselta. On välillä vaikea muokata kuvia, kun esimerkiksi kännykällä katsoessa kuvat näyttää ihan erilaiselta, kuin minkälaiseksi ne on muokannut. Mutta jospa nyt uuden näytön ansiosta tämäkin ongelma on korjattu. Mähän en tästä näytöstä mitään tiedä, mutta pelaamiseen tämä on kuulemma hyvä.
Mutta tulin mä jakamaan teille kuvia eteisen Kallax -hyllystä, sillä sain sen päälle vihdoin jotain sisustukseen liittyvää. Voitin nimittäin Rauharentola blogiarvonnasta Laa laa living -merkkisen seinäristikon. Oon katsellut tollaisia seinäristikoita kauan, mutta oon ajatellu, ettei ne ehkä ole mun sisustustyyliä. Mun sisustustyyli kun on paljon esimerkiksi maalaisromanttista, vaikka myönnän, että erityisesti tässä asunnossa se on paljon muuttunut. Nyt kun oon tuota talon muotoista mustaa seinäristikkoa katsonut tuossa meidän eteisessä, niin hyvinhän se siihen sopii. Joskus käy hyvä tuuri ja blogiarvonnastakin voittaa jotain! Siitä tulikin mieleen, että ens viikolla on tulossa mun blogissa arvontaa joten pysykää kuulolla!
Mä sain ristikon mukana kolme mustaa klipsua, joilla voi ristikkoon kiinnittää eri juttuja. Tällä hetkellä siinä roikkuu mun Sudion kuulokkeet, meidän tytön pari hiuspantaa, Jenni Vartiaisen biisistä pätkä sekä yks mun lemppari meidän hääkuvista. Mentiin tällaisella mustavalko ja vaaleanpunaisella teemalla.
Uudemmat tekstit Vanhemmat tekstit Etusivu
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
Mihin panostan ja missä pihistän?
Bloggaajien miitti Tampereella 17.3
Throwback style - Maaliskuu
Sisustukseen sopivat treenivälineet + arvonta
CopyRight © | Theme Designed By Hello Manhattan